
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1180 

19 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Διατμηματικού Προγράμματος Μεταπτυχιακών 
Σπουδών «Φύλο, Κοινωνία, Πολιτική» των Τμημάτων: 
Δημόσιας Διοίκησης της Σχολής Επιστημών Οικο¬ 
νομίας και Δημόσιας Διοίκησης, Διεθνών, Ευρωπαϊ¬ 
κών και Περιφερειακών Σπουδών και Επικοινωνίας, 
Μέσων και Πολιτισμού της Σχολής Διεθνών Σπου¬ 
δών, Επικοινωνίας και Πολιτισμού, Κοινωνιολογίας 
και Κοινωνικής Ανθρωπολογίας της Σχολής Κοινω¬ 
νικών Επιστημών και Ψυχολογίας του Παντείου Πα¬ 
νεπιστημίου Κοινωνικών και Πολιτικών Επιστημών. 1 
Έγκριση διατμηματικού Προγράμματος Μεταπτυχιακών 
Σπουδών (ΔΠΜΣ) των Τμημάτων Οικονομικής Επι¬ 
στήμης, Οργάνωσης και Διοίκησης Επιχειρήσεων, 
και Διεθνών και Ευρωπαϊκών Σπουδών της Σχολής 
Οικονομικών, Επιχειρηματικών και Διεθνών Σπου¬ 
δών του Πανεπιστημίου Πειραιώς, με τίτλο «Δίκαιο 

και Οικονομία - Μ3$1 θγ ίη Εανν από ΕοοηοΓηίοε». 2 

Ιδρυση εργαστηρίου με την επωνυμία «Εργαστήριο 
Τηλεπικοινωνιών, Δικτύων και Κατανεμημένων Συ¬ 
στημάτων στο τμήμα Μηχανικών Πληροφορικής Τ.Ε. 
της Σχολής Τεχνολογικών Εφαρμογών του ΤΕΙ Δυ¬ 


τικής Μακεδονίας». 3 

Τροποποίησις του από 18.7.1991 Κανονισμού του εκκλη¬ 
σιαστικού Ιδρύματος της Ιεράς Μητροπόλεως Πει¬ 
ραιώς με την επωνυμία «Ιδρυμα Προστασίας Νεό- 
τητος Αγιος Γεώργιος - Άγιος Πολύκαρπος». 4 


ΑΠΟΦΑΣΕΙ Σ 

Αριθμ. απόφ. 13 (1) 


Ίδρυση Διατμηματικού Προγράμματος Μεταπτυχιακών 
Σπουδών «Φύλο, Κοινωνία, Πολιτική» των Τμημάτων: 
Δημόσιας Διοίκησης της Σχολής Επιστημών Οικονομί¬ 
ας και Δημόσιας Διοίκησης, Διεθνών, Ευρωπαϊκών και 
Περιφερειακών Σπουδών και Επικοινωνίας, Μέσων και 
Πολιτισμού της Σχολής Διεθνών Σπουδών, Επικοινωνί¬ 
ας και Πολιτισμού, Κοινωνιολογίας και Κοινωνικής Αν¬ 
θρωπολογίας της Σχολής Κοινωνικών Επιστημών και 
Ψυχολογίας του Παντείου Πανεπιστημίου Κοινωνικών 
και Πολιτικών Επιστημών. 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 6 


(ΦΕΚ 148/τ. Α'), «Θεσμικό πλαίσιο για τις μεταπτυχιακές 
σπουδές», όπως τροποποιήθηκε με τις διατάξεις του άρ¬ 
θρου 24 του Ν. 3696/2008 (ΦΕΚ 177/τ. Α'), του άρθρου 27 
του Ν. 3794/2009 (ΦΕΚ 156/τ. Α') και του άρθρου 37 παρ. 5 
του Ν. 3848/2010 (ΦΕΚ 71/τ. Α'). 

2. Τις διατάξεις της παρ. 11α του άρθρου 80 του 
Ν. 4009/2011 (ΦΕΚ 195/τ. Α'), «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων» όπως τροποποιήθηκε 
με τις διατάξεις της παρ. γ του άρθρου 47 Ν. 4025/2011 
(ΦΕΚ 228/τ. Α'), της παρ. 8 του άρθρου 5 του Ν. 4076/2012 
(ΦΕΚ 159/τ. Α'), της παρ. 2 του άρθρου 34 του Ν. 4115/2013 
(ΦΕΚ 24/τ. Α') και του άρθρου 34 του Ν. 4301/2014 (ΦΕΚ 
223/ τ. Α'). 

3. Τις διατάξεις του Ν. 3374/2005 (ΦΕΚ 189/τ. Α') «Δια¬ 
σφάλιση της ποιότητας στην ανώτατη εκπαίδευση. Σύστη¬ 
μα μεταφοράς και συσσώρευσης πιστωτικών μονάδων - 
Παράρτημα διπλώματος», όπως τροποποιήθηκε και ισχύει. 

4. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.Δ. 63/2005 (ΦΕΚ 
98/τ. Α'). 

5. Το Π.Δ. 76/2013 (ΦΕΚ 119/τ. Α') «Ίδρυση Σχολών - κατάρ¬ 
γηση συγχώνευση, μετονομασία Τμημάτων στο Πάντειο 
Πανεπιστήμιο Κοινωνικών και Πολιτικών Επιστημών». 

6. Το από 13/5/2015 Ειδικό Πρωτόκολλο Συνεργασίας 
των συνεργαζόμενων Τμημάτων. 

7. Τα αποσπάσματα πρακτικών των Γ ενικών Συνελεύσε¬ 
ων Ειδικής Σύνθεσης (Γ.Σ.Ε.Σ.) των Τμημάτων: Δημόσιας 
Διοίκησης (συνεδρίαση 18/3/2015), Διεθνών, Ευρωπαϊκών 
και Περιφερειακών Σπουδών (συνεδρίαση 1/4/2015), Επι¬ 
κοινωνίας, Μέσων και Πολιτισμού (συνεδρίαση 19/3/2015), 
Κοινωνιολογίας (συνεδρίαση 11/3/2015) και Κοινωνικής 
Ανθρωπολογίας (συνεδρίαση 11/3/2015). 

8. Το απόσπασμα πρακτικών της Συγκλήτου Ειδικής 
Σύνθεσης του Παντείου Πανεπιστημίου Κοινωνικών και 
Πολιτικών Επιστημών (συνεδρία 13/5/2015). 

9. Τα υπ’ αριθμ. 823/26.2.2014, 710/17.2.2014,1252/4.4.2014, 
3331/11.12.2013, 350/27.1.2014 έγγραφα της ΑΔΙΠ, από τα 
οποία προκύπτει ότι έχει ολοκληρωθεί η εξωτερική αξι¬ 
ολόγηση των συνεργαζομένων Τμημάτων: Δημόσιας Διοί¬ 
κησης, Διεθνών, Ευρωπαϊκών και Περιφερειακών Σπουδών, 
Επικοινωνίας, Μέσων και Πολιτισμού, Κοινωνιολογίας και 
Κοινωνικής Ανθρωπολογίας αντίστοιχα. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζεταί: 

Η ίδρυση Διατμηματικού Προγράμματος Μεταπτυχια¬ 
κών Σπουδών «Φύλο, Κοινωνία, Πολιτική» των Τμημάτων: 
Δημόσιας Διοίκησης της Σχολής Επιστημών Οικονομίας 
και Δημόσιας Διοίκησης, Διεθνών, Ευρωπαϊκών και Περιφε¬ 
ρειακών Σπουδών και Επικοινωνίας, Μέσων και Πολιτισμού 
της Σχολής Διεθνών Σπουδών, Επικοινωνίας και Πολι¬ 
τισμού, Κοινωνιολογίας και Κοινωνικής Ανθρωπολογίας 
της Σχολής Κοινωνικών Επιστημών και Ψυχολογίας του 
Παντείου Πανεπιστημίου, ως ακολούθως: 

Αρθρο 1 

Γενικές Διατάξεις 

Τα Τμήματα: Δημόσιας Διοίκησης της Σχολής Επιστημών 
Οικονομίας και Δημόσιας Διοίκησης, Διεθνών, Ευρωπαϊκών 
και Περιφερειακών Σπουδών και Επικοινωνίας, Μέσων και 
Πολιτισμού της Σχολής Διεθνών Σπουδών, Επικοινωνίας 
και Πολιτισμού, Κοινωνιολογίας και Κοινωνικής Ανθρωπο¬ 
λογίας της Σχολής Κοινωνικών Επιστημών και Ψυχολογίας 
του Παντείου Πανεπιστημίου Κοινωνικών και Πολιτικών 
Επιστημών θα λειτουργήσουν από το ακαδημαϊκό έτος 
2015-2016 το Διατμηματικό Πρόγραμμα Μεταπτυχιακών 
Σπουδών με τίτλο «Φύλο, Κοινωνία, Πολιτική», σύμφωνα με 
τις διατάξεις της απόφασης αυτής και τις διατάξεις του Ν. 
3685/2008 (ΦΕΚ 148/τ. Α'), όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του Δ.Π.Μ.Σ. είναι η ανάδειξη της διεπι¬ 
στημονικής έρευνας και εμβάθυνσης στην προβληματική 
του φύλου στη μελέτη των κοινωνικών, πολιτισμικών και 
πολιτικών φαινομένων. 

Σκοπός του Δ.Π.Μ.Σ. είναι η παροχή εξειδικευμένων γνώ¬ 
σεων, η ανάπτυξη πρωτότυπης επιστημονικής έρευνας και η 
προαγωγή της επιστημονικής γνώσης στο παραπάνω πεδίο. 

Αρθρο 3 

Μεταπτυχιακοί Τίτλοι 

Το Δ.Π.Μ.Σ. απονέμει μεταπτυχιακό δίπλωμα ειδίκευσης 
(Μ.Δ.Ε.) με τίτλο: «Φύλο, Κοινωνία, Πολιτική». 

Άρθρο 4 

Κατηγορίες Πτυχιούχων 

Στο Δ.Π.Μ.Σ. γίνονται δεκτοί/ές τιτυχιούχοι Τμημάτων 
Πανεπιστημίων της ημεδαπής και αναγνωρισμένων ομο- 
ταγών Ιδρυμάτων της αλλοδαπής, καθώς και πτυχιούχοι 
Τμημάτων Τεχνολογικών Εκπαιδευτικών Ιδρυμάτων (Τ.Ε.Ι.) 
συναφούς γνωστικού αντικειμένου. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης (Μ.Δ.Ε.) ορίζεται σε τρία (3) 
εξάμηνα. 

Αρθρο 6 

Πρόγραμμα Μαθημάτων 

Για την απόκτηση του Μ.Δ.Ε. ο/η φοιτητής/ρια πρέπει 
να παρακολουθήσει και να εξεταστεί με επιτυχία σε οκτώ 
(8) εξαμηνιαία μεταπτυχιακά μαθήματα (σύνολο ενενήντα 
(90) πιστωτικές μονάδες (ΕΟΤ3), δηλαδή τέσσερα μαθή¬ 
ματα στο Α' εξάμηνο (τριάντα (30) πιστωτικές μονάδες 
(ΕΘΤ5), και τέσσερα στο Β' εξάμηνο (τριάντα (30) πιστω¬ 
τικές μονάδες (ΕΟΤ3) και να συγγράφει τη μεταπτυχιακή 
διπλωματική εργασία κατά το Γ' εξάμηνο, το θέμα της 
οποίας ορίζεται στο τέλος του Β' εξαμήνου με την προ¬ 
ϋπόθεση της ολοκλήρωσης των υποχρεώσεων σε οκτώ 


(8) μαθήματα. Η μεταπτυχιακή διπλωματική εργασία αντι¬ 
στοιχεί σε τριάντα (30) πιστωτικές μονάδες (ΕΘΤ5). Το 
σύνολο είναι ενενήντα (90) πιστωτικές μονάδες (Ε0Τ3). Η 
παρακολούθηση των μαθημάτων από τους/τις φοιτητές/ 
ριες είναι υποχρεωτική. Κάθε φοιτητής/ρια επιλέγει από 
τα προσφερόμενα Επιλογής μαθήματα τέσσερα (4) ανά 
εξάμηνο. Τα μαθήματα κατανέμονται στα δύο διδακτικά 
εξάμηνα ως εξής: 


Α' Εξάμηνο 

Μαθήματα 

ΕΘΤ3 

Φύλο, Λόγος, Εξουσία 

7.5 

Μεθοδολογία των Κοινωνικών Επιστημών 

7.5 

Φύλο και Βιοπολιτική: Θεωρίες για το 
Υποκείμενο και την Εξουσία 

7.5 

Φεμινιστική Θεωρία 

7.5 

Φύλο, Διεθνικότητα, Ιδιότητα του Πολίτη 

7.5 

Δημόσιες Πολιτικές και'Εμφυλες Σχέσεις 

7.5 

Το Μεταναστευτικό Ζήτημα στην Ευρώπη: 
Πολιτισμική Ετερότητα, Φύλο και Πολιτική 

7.5 

Ανθρωπολογία της Υγείας και του Σώματος 

7.5 

Β' Εξάμηνο 

Μαθήματα 

ΕΘΤ3 

Φύλο και Πολιτισμός 

7.5 

Πολιτική της Ετερότητας 

7.5 

Φεμινιστική Έρευνα και Αφηγηματική 

Ανάλυση 

7.5 

Φύλο και Αγορά Εργασίας 

7.5 

Σχεδιασμός και Αξιολόγηση Πολιτικών 
Ισότητας των Φύλων 

7.5 

Το Φύλο στη Διεθνή Πολιτική: Θεωρία και 
Πράξη 

7.5 

Φύλο και Διεθνείς Συγκρούσεις 

7.5 

Η Θεωρία ως Πρακτική: Σχεδιασμός Έρευνας 

7.5 


Αρθρο 7 

Αριθμός Εισακτέων 

Ο αριθμός εισακτέων φοιτητών/ριων στο Δ.Π.Μ.Σ. ορί¬ 
ζεται σε ανώτατο όριο σε είκοσι (20) ανά έτος. 

Άρθρο 8 
Προσωπικό 

Γ ια την υλοποίηση του Δ.Π.Μ.Σ. θα απασχοληθούν μέλη 
ΔΕΠ των Τμημάτων Δημόσιας Διοίκησης, Διεθνών, Ευρω¬ 
παϊκών και Περιφερειακών Σπουδών, Επικοινωνίας Μέσων 
και Πολιτισμού, Κοινωνιολογίας και Κοινωνικής Ανθρωπο¬ 
λογίας του Παντείου Πανεπιστημίου, καθώς και μέλη ΔΕΠ 
άλλων Τμημάτων του ίδιου Πανεπιστημίου ή άλλων Πα¬ 
νεπιστημίων της ημεδαπής. Επίσης, στο Δ.Π.Μ.Σ. μπορούν 
να απασχοληθούν και άλλες κατηγορίες διδασκόντων/ 
διδασκουσών, σύμφωνα με τις διατάξεις του άρθρου 5 
του Ν. 3685/2008 (ΦΕΚ 148/τ. Α'). 

Άρθρο 9 

Υλικοτεχνική Υποδομή 

Για τη λειτουργία του Δ.Π.Μ.Σ. τα Τμήματα: Δημόσιας 
Διοίκησης, Διεθνών, Ευρωπαϊκών και Περιφερειακών Σπου¬ 
δών, Επικοινωνίας Μέσων και Πολιτισμού, Κοινωνιολογίας 
και Κοινωνικής Ανθρωπολογίας του Παντείου Πανεπιστη¬ 
μίου Κοινωνικών και Πολιτικών Επιστημών διαθέτουν την 
απαραίτητη υλικοτεχνική υποδομή (σύγχρονες αίθουσες 

διδασκαλίας, Βιβλιοθήκη με αυτοματοποιημένο σύστημα 
λειτουργίας, ηλεκτρονική πληροφοριακή υπηρεσία, τηλε- 
ματικό δίκτυο για την παροχή προηγμένων τηλεματικών 
υπηρεσιών, φωτοαντιγραφική μηχανήματα, Εργαστήριο 
Η/Υ και κάθε άλλη αναγκαία υλικοτεχνική υποδομή). 

Αρθρο 10 

Διάρκεια Λειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2022-2023, με την επιφύλαξη των διατάξεων της παρ. 
11α του άρθρου 80 του Ν. 4009/2011 (ΦΕΚ 195/τ. Α') όπως 
τροποποιήθηκε και ισχύει. 

Αρθρο 11 

Κόστος Λειτουργίας 


Το ετήσιο κόστος λειτουργίας του Δ.Π.Μ.Σ. που αφο¬ 
ρά στις λειτουργικές δαπάνες ανέρχεται στο ποσό των 
9.000,00 € και αναλύεται σε κατηγορίες δαπανών ως εξής: 


Κατηγορία δαπάνης 

Κόστος σε € 

Δαπάνες μετακινήσεων και 
αποζημιώσεων 

προσκεκλημένων εισηγητών/ριών στο 
πλαίσιο ακαδημαϊκών συνεργασιών με 
άλλα Πανεπιστήμια της ημεδαπής και 
της αλλοδαπής 

3.000,00 € 

Προμήθεια νέου εκπαιδευτικού υλικού 
(βιβλία, Οδηγοί 

Σπουδών κ.λπ.) 

2.000,00 € 

Προμήθεια, συντήρηση εξοπλισμού και 
λογισμικού 

3.000,00 € 

Αναλώσιμα και άλλες δαπάνες 

1.000,00 € 

Σύνολο 

9.000,00 € 


Μέρος του ανωτέρω κόστους θα καλυφθεί από τον προ¬ 
ϋπολογισμό του Παντείου Πανεπιστημίου Κοινωνικών και 
Πολιτικών Επιστημών και το υπόλοιπο ποσό θα καλυφθεί 
από επιχορηγήσεις, δωρεές και ερευνητικά προγράμματα. 

Άρθρο 12 

Μεταβατικές Διατάξεις 

Όσα θέματα δεν ρυθμίζονται στην παρούσα απόφαση, 
ρυθμίζονται από τον Κανονισμό Μεταπτυχιακών Σπουδών 
και το Ειδικό Πρωτόκολλο Συνεργασίας, καθώς και από 
τα αρμόδια όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2015 
Ο Πρύτανης 

ΓΡΗΓΟΡΙΟΣ ΤΣΑΛΤΑΣ 
-♦- 

Αριθμ. 20153149 (2) 

Έγκριση διατμηματικού Προγράμματος Μεταπτυχιακών 
Σπουδών (ΔΠΜΣ) των Τμημάτων Οικονομικής Επιστή¬ 
μης, Οργάνωσης και Διοίκησης Επιχειρήσεων, και Δι¬ 
εθνών και Ευρωπαϊκών Σπουδών της Σχολής Οικο¬ 
νομικών, Επιχειρηματικών και Διεθνών Σπουδών του 
Πανεπιστημίου Πειραιώς, με τίτλο «Δίκαιο και Οικονο¬ 
μία - ΜαείθΓ ίη Εανν από Εοοηοπιιοε». 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 6, 


(ΦΕΚ 148/τ. Α'/16-7-2008) «Θεσμικό πλαίσιο για τις μεταπτυ¬ 
χιακές σπουδές», όπως τροποποιήθηκαν με τις διατάξεις 
του άρθρου 24 του Ν. 3696/2008 (ΦΕΚ 177/τ. Α725-8-2008), 
του άρθρου 27 του Ν. 3794/2009 (ΦΕΚ 156/τ. Α'/04-9-2009) 
και του άρθρου 37, παρ. 5 του Ν. 3848/2010 (ΦΕΚ 71/τ. Α'). 

2. Τις διατάξεις του άρθρου 80 παρ. 11α του Ν. 4009/ 
2011 (ΦΕΚ 195/τ. Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47, παρ. γ' του Ν. 4025/2011 (ΦΕΚ 
228/τ. Α'), του άρθρου 5, παρ. 8 του Ν. 4076/2012 (ΦΕΚ 
159/τ. Α') και του άρθρου 34, παρ. 2 του Ν. 4115/2013 (ΦΕΚ 
24/τ. Α'). 

3. Τις διατάξεις του Ν. 3374/2005 και ιδίως τα άρθρα 14 
και 15 (ΦΕΚ 189/τ. Α'/02-08-2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα δι¬ 
πλώματος» όπως τροποποιήθηκε και ισχύει. 

4. Τις διατάξεις του άρθρου 34 του Ν. 4301/2014 (ΦΕΚ 
223/τ. Α'/7-10-2014) «Οργάνωση της νομικής μορφής των 
θρησκευτικών κοινοτήτων και των ενώσεών τους στην 
Ελλάδα και άλλες διατάξεις αρμοδιότητας Γενικής Γραμ- 
ματείας Θρησκευμάτων και λοιπές διατάξεις». 

5. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.Δ. 63/2005 (ΦΕΚ 
98/τ. Α'). 

6. Το Π.Δ. 74 (ΦΕΚ 119/τ. Α'/28-5-2013) «Ιδρυση Σχολών- 
κατάργηση Τμήματος και ίδρυση κατεύθυνσης στο Πα¬ 
νεπιστήμιο Πειραιώς». 

7. Το απόσπασμα πρακτικού της Γενικής Συνέλευσης 
Ειδικής Σύνθεσης (Γ.Σ.Ε.Σ.) του Τμήματος Οικονομικής 
Επιστήμης της Σχολής Οικονομικών, Επιχειρηματικών 
και Διεθνών Σπουδών του Πανεπιστημίου Πειραιώς (συ¬ 
νεδρίαση 12/5/2015). 

8. Το απόσπασμα πρακτικού της Γενικής Συνέλευσης 
Ειδικής Σύνθεσης (Γ.Σ.Ε.Σ.) του Τμήματος Οργάνωσης και 
Διοίκησης Επιχειρήσεων της Σχολής Οικονομικών, Επι¬ 
χειρηματικών και Διεθνών Σπουδών του Πανεπιστημίου 
Πειραιώς (συνεδρίαση 19/5/2015). 

9. Το απόσπασμα πρακτικού της Γενικής Συνέλευσης 
Ειδικής Σύνθεσης (Γ.Σ.Ε.Σ.) του Τμήματος Διεθνών και Ευ¬ 
ρωπαϊκών Σπουδών της Σχολής Οικονομικών, Επιχειρημα¬ 
τικών και Διεθνών Σπουδών του Πανεπιστημίου Πειραιώς 
(συνεδρίαση 14/5/2015). 

10. Το Ειδικό Πρωτόκολλο Συνεργασίας μεταξύ των Τμη¬ 
μάτων Οικονομικής Επιστήμης, Οργάνωσης και Διοίκησης 
Επιχειρήσεων, και Διεθνών και Ευρωπαϊκών Σπουδών της 
Σχολής Οικονομικών, Επιχειρηματικών και Διεθνών Σπου¬ 
δών του Πανεπιστημίου Πειραιώς. 

11. Το απόσπασμα πρακτικού της Συγκλήτου Ειδικής 
Σύνθεσης (Σ.Ε.Σ.) του Πανεπιστημίου Πειραιώς (συνεδρί¬ 
αση 4-6-2015). 

12. Τα υπ’ αριθμ. πρωτ. 944/15.5.2012, 2038/12-8-2013 και 
1205/31.3.2014 έγγραφα της ΑΔΙΠ, από τα οποία προκύ¬ 
πτουν ότι έχει ολοκληρωθεί, αντιστοίχως, η εξωτερική 
αξιολόγηση των Τμημάτων Οικονομικής Επιστήμης, Ορ¬ 
γάνωσης και Διοίκησης Επιχειρήσεων, και Διεθνών και Ευ¬ 
ρωπαϊκών Σπουδών της Σχολής Οικονομικών, Επιχειρημα¬ 
τικών και Διεθνών Σπουδών του Πανεπιστημίου Πειραιώς 

13. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2015 - 2016 τη 
λειτουργία του Διατμηματικού Προγράμματος Μεταπτυ- 

χιακών Σπουδών των Τμημάτων Οικονομικής Επιστήμης, 
Οργάνωσης και Διοίκησης Επιχειρήσεων, και Διεθνών 
και Ευρωπαϊκών Σπουδών της Σχολής Οικονομικών, Επι¬ 
χειρηματικών και Διεθνών Σπουδών του Πανεπιστημίου 
Πειραιώς, με τίτλο «Δίκαιο και Οικονομία - ΜβείθΓ ίη Εανν 
βπά Εοοηοηηίοε», ως ακολούθως: 

Αρθρο 1 

Γενικές Διατάξεις 

Τα Τμήματα Οικονομικής Επιστήμης, Οργάνωσης και 
Διοίκησης Επιχειρήσεων, και Διεθνών και Ευρωπαϊκών 
Σπουδών της Σχολής Οικονομικών, Επιχειρηματικών και 
Διεθνών Σπουδών του Πανεπιστημίου Πειραιώς θα ορ¬ 
γανώσουν και θα λειτουργήσουν από το ακαδημαϊκό 
έτος 2015-2016 διατμηματικό Πρόγραμμα Μεταπτυχιακών 
Σπουδών με τίτλο «Δίκαιο και Οικονομία - ΜβεΙθΓ ίη Εβνν 
επά Εοοηοηηίοε» σύμφωνα με τις διατάξεις της απόφασης 
αυτής και τις διατάξεις του Ν. 3685/2008 (ΦΕΚ 148/τ. Α’), 
όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Το διατμηματικό Πρόγραμμα Μεταπτυχιακών Σπου¬ 
δών (ΔΠΜΣ) «Δίκαιο και Οικονομία - ΜβεΐβΓ ίη Εβνν βηό 
Εοοηοηηίοε», των Τμημάτων Οικονομικής Επιστήμης, Ορ¬ 
γάνωσης και Διοίκησης Επιχειρήσεων, και Διεθνών και Ευ¬ 
ρωπαϊκών Σπουδών της Σχολής Οικονομικών, Επιχειρημα¬ 
τικών και Διεθνών Σπουδών του Πανεπιστημίου Πειραιώς, 
έχει ως αντικείμενο την επιμόρφωση και βελτίωση των 
ικανοτήτων των στελεχών, που εργάζονται ή προτίθενται 
να εργασθούν σε δημόσιους οργανισμούς και επιχειρή¬ 
σεις ή στον ευρύτερο ιδιωτικό τομέα με γνώσεις υψηλής 
στάθμης, ανάλογες των αναγκών της συγκεκριμένης ει¬ 
δίκευσης, καθώς επίσης και την ανάπτυξη των σύγχρο¬ 
νων αρχών και μεθόδων αποτελεσματικής διοίκησης των 
Δημοσίων Οργανισμών και Επιχειρήσεων. 

Σκοπός του συγκεκριμένου ΔΠΜΣ είναι: 

1) Η παροχή εξειδικευμένης γνώσης στους τομείς του 
δικαίου και των οικονομικών. Για τον σκοπό αυτό, προσεγ¬ 
γίζεται με διεπιστημονικό τρόπο η θεωρία και η εφαρμο¬ 
σμένη ανάλυση στα πεδία του δικαίου και της οικονομίας. 
Το εν λόγω πρόγραμμα συνδυάζει τις γνώσεις, τις πρα¬ 
κτικές δεξιότητες και τις εξελίξεις που χαρακτηρίζουν το 
σύγχρονο επιχειρηματικό περιβάλλον, με αποτέλεσμα να 
εφοδιάζει τα στελέχη με τα απαραίτητα εργαλεία που 
θα τους επιτρέψουν την παροχή νομικών και οικονομικών 
υπηρεσιών υψηλού επιπέδου τόσο στο δημόσιο όσο και 
στον ιδιωτικό τομέα. 

2) Η κατάρτιση στελεχών υψηλού επιπέδου. Μέσα από 
το πρόγραμμα σπουδών, επιχειρείται η παροχή θεωρητι¬ 
κής και εφαρμοσμένης οικονομικής ανάλυσης ως εργαλεία 
για την ερμηνεία του δικαίου και των διαφόρων μορφών 
του (τραπεζικό, φορολογικό, δημοσιονομικό, ναυτιλιακό, 
εμπορικό, επενδυτικό, δίκαιο ανταγωνισμού). Το πρό¬ 
γραμμα είναι σχεδιασμένο για στελέχη επιχειρήσεων με 
ακαδημαϊκό υπόβαθρο στο δίκαιο ή την οικονομία χωρίς 
να αποκλείονται και άλλα συναφή επιστημονικά πεδία. Η 
αλληλεπίδραση μεταξύ του δικαίου και της οικονομίας 
εξετάζεται σε συνδυασμό με τις επιπτώσεις αυτής στην 
πράξη, με στόχο την παροχή των απαραίτητων εργαλείων 
και εννοιών που επιτρέπουν το συγκερασμό της νομικής 
και οικονομικής επιστήμης. 


3) Η ανάπτυξη των ικανοτήτων των στελεχών στο να 
οριοθετούν και να αξιολογούν τα σύνθετα οικονομικά και 
νομικά ζητήματα με διεπιστημονική προσέγγιση, αξιοποι- 
ώντας στο έπακρο τις υφιστάμενες γνώσεις και εμπειρίες. 
Φιλοδοξία του εν λόγω προγράμματος είναι να εμφυσήσει 
σε νομικούς την οικονομική σκέψη και προσέγγιση των 
πολύπλοκων οικονομικών και επιχειρηματικών προβλημά¬ 
των και να επιτρέψει στους οικονομολόγους να κατανο¬ 
ήσουν τη λογική και την ερμηνεία του νομικού πλαισίου 
λειτουργίας των σύγχρονων οικονομιών. 

Τέλος, στόχος του διατμηματικού Προγράμματος Με¬ 
ταπτυχιακών Σπουδών (ΔΠΜΣ) «Δίκαιο και Οικονομία - 
ΜβεΙθΓ ίη Ι_3νν 3ηό Εοοηοηηίοε», είναι να προσφέρει τη μο¬ 
ναδική ευκαιρία στα στελέχη επιχειρήσεων και σε όσους 
ενδιαφέρονται να απασχοληθούν στο δημόσιο ή ιδιωτικό 
τομέα για διεπιστημονικές μελέτες του δικαίου και της 
οικονομίας. Το πρόγραμμα παρέχει μια προηγμένη κα¬ 
τανόηση των οικονομικών επιπτώσεων του διαφορετικού 
νομικού πλαισίου, ενώ παράλληλα προσφέρεται για επαγ¬ 
γελματική σταδιοδρομία σε δημόσιους οργανισμούς, πο¬ 
λυεθνικές επιχειρήσεις ή εταιρείες συμβούλων. Το εν λόγω 
πρόγραμμα είναι ιδανικό για τα στελέχη που σχεδιάζουν 
μια επαγγελματική καριέρα στο δίκαιο ή την οικονομία και 
θέλουν να απασχοληθούν στον δημόσιο ή ιδιωτικό τομέα, 
τους διεθνείς οργανισμούς, τις πολυεθνικές επιχειρήσεις 
και εν γένει τον οικονομικό ή νομικό κλάδο. 

Άρθρο 3 

Μεταπτυχιακοί Τίτλοι 

Το διατμηματικό ΠΜΣ απονέμει Μεταπτυχιακό Δίπλωμα 
Ειδίκευσης (ΜΔΕ) στο «Δίκαιο και Οικονομία - ΜβείθΓ ίη 
Εβνν 3ηό Εοοηοηηίοε» 

Άρθρο 4 

Κατηγορίες Πτυχιούχων 

Στο διατμηματικό ΠΜΣ γίνονται δεκτοί πτυχιούχοι Τμη¬ 
μάτων Πανεπιστημίων της ημεδαπής και αναγνωρισμένων 
ομοταγών Ιδρυμάτων της αλλοδαπής, καθώς και πτυχι- 
ούχοι Τμημάτων ΤΕΙ συναφούς γνωστικού αντικειμένου. 

Αρθρο 5 

Χρονική διάρκεια 

Η χρονική διάρκεια των σπουδών για την απονομή του 
Μεταπτυχιακού Διπλώματος Ειδίκευσης ορίζεται σε τρία 
(3) εξάμηνα με τη δυνατότητα ενός (1) επιπλέον εξαμήνου 
για το πρόγραμμα μερικής φοίτησης. 

Άρθρο 6 

Πρόγραμμα μαθημάτων 

Τα διδασκόμενα μαθήματα είναι εξαμηνιαία και κάθε 
κύκλος σπουδών που οδηγεί σε ΜΔΕ περιλαμβάνει δι¬ 
δακτική απασχόληση (θεωρία, φροντιστηριακές ασκή¬ 
σεις) καθώς και ερευνητική απασχόληση και ασκήσεις. 
Η γλώσσα διδασκαλίας ορίζεται η ελληνική ή η αγγλική. 
Οι μεταπτυχιακοί φοιτητές πρέπει να παρακολουθήσουν 
και να εξεταστούν επιτυχώς σε οκτώ (8) υποχρεωτικά 
μαθήματα και σε δύο (2) μαθήματα επιλογής, καθώς και 
να εκπονήσουν τη μεταπτυχιακή διπλωματική εργασία. Το 
σύνολο των πιστωτικών μονάδων για την απόκτηση ΜΔΕ 
ανέρχεται στις 90 πιστωτικές μονάδες. 

Τα μαθήματα και η κατανομή τους ανά εξάμηνο παρου¬ 
σιάζονται στον ακόλουθο πίνακα: 

Α/Α 

Α' ΕΞΑΜΗΝΟ 

Υ/Ε 

Πιστωτικές 

Μονάδες 

1 . 

Το οικονομικό σύστημα- 
Οικονομικά και Δίκαιο της 
Ρυθμιστικής Πολιτικής του 
Κράτους 

Υ 

8 

2. 

Πολιτική και Δίκαιο του 
Ανταγωνισμού 

Υ 

8 

3. 

Οικονομική και Δίκαιο των 
Επιχειρήσεων 

Υ 

7 

4. 

Δημοσιονομική Πολιτική και 
Δημοσιονομικό - Φορολογικό 
Δίκαιο 

Υ 

7 


Σύνολο Πιστωτικών Μονάδων 


30 


Β' ΕΞΑΜΗΝΟ 



1 . 

Οικονομική και Δίκαιο 
Διανοητικής Ιδιοκτησίας 

Υ 

8 

2. 

Διεθνοποίηση των 
Επιχειρήσεων και Διεθνές 
Οικονομικό Δίκαιο 

Υ 

8 

3. 

Οικονομική των Μεταφορών 
και της Ναυτιλίας και Ναυτικό 
Δίκαιο 

Υ 

7 

4. 

Τραπεζική Πολιτική και 
Τραπεζικό Δίκαιο 

Υ 

7 


Σύνολο Πιστωτικών Μονάδων 


30 


Γ' ΕΞΑΜΗΝΟ 




Μάθημα Επιλογής 

Ε 

5 


Μάθημα Επιλογής 

Ε 

5 


Εκπόνηση μεταπτυχιακής 
διπλωματικής εργασίας 

Υ 

20 


Σύνολο Πιστωτικών Μονάδων 


30 


Γ ενικό Σύνολο Πιστωτικών 
Μονάδων 


90 


ΚΑΤΑΛΟΓΟΣ ΜΑΘΗΜΑΤΩΝ ΕΠΙΛΟΓΗΣ 

1. Δίκαιο και Πολιτική των Εξαγορών και 
Συγχωνεύσεων 

2. Ειδικά Θέματα Εμπορικού και Επενδυτικού δικαίου 

3. Λειτουργία και Δίκαιο της Κεφαλαιαγοράς 

4. Οικονομική και Δίκαιο Ενέργειας 

5. Οικονομική Θεωρία και Δίκαιο Συμβάσεων 

6. Διεθνείς Οικονομικές Σχέσεις και Συμφωνίες 

7. Πολιτική και Δίκαιο Εταιρικής Διακυβέρνησης 

8. Οικονομικό Έγκλημα και Οικονομικό Ποινικό 
Δίκαιο 

9. Οργάνωση, Διοίκηση και Δίκαιο Μεταφορικών και 
Ναυτιλιακών Επιχειρήσεων 

Με πρόταση της Ειδικής Διατμηματικής Επιτροπής 
(ΕΔ.Ε) και έγκριση της Σ.Ε.Σ. μπορεί να γίνει η τροπο¬ 
ποίηση του Προγράμματος των Μαθημάτων και η ανακα¬ 
τανομή των μαθημάτων μεταξύ των εξαμήνων. 


Αρθρο 7 

Αριθμός εισακτέων 

Ο αριθμός των εισακτέων στο ΔΠΜΣ ορίζεται κατ’ ανώ¬ 
τατο όριο σε εβδομήντα (70) άτομα κατ’ έτος. 

Άρθρο 8 
Προσωπικό 

Στο διατμηματικό ΠΜΣ θα απασχοληθούν μέλη ΔΕΠ 
των τριών συνεργαζόμενων Τμημάτων ή άλλων Τμημάτων 
του Πανεπιστημίου Πειραιώς ή και άλλων Πανεπιστημίων, 
καθώς και άλλες κατηγορίες διδασκόντων σύμφωνα με τις 
διατάξεις του άρθρου 5 του Ν. 3685/2008 (ΦΕΚ 148 τ. Α'). 

Άρθρο 9 

Υλικοτεχνική Υποδομή 

Για τη λειτουργία του ΔΠΜΣ θα χρησιμοποιηθεί μέρος 
της υλικοτεχνικής υποδομής (π.χ. αίθουσες διδασκαλίας, 
βιβλιοθήκη, εργαστήρια κ.λπ.) του Πανεπιστημίου Πειραιώς 
και των τριών συνεργαζόμενων Τμημάτων. 

Αρθρο 10 

Διάρκεια Λειτουργίας 

Το ΔΠΜΣ θα λειτουργήσει μέχρι και το ακαδημαϊκό 
έτος 2022-2023 με την επιφύλαξη των διατάξεων της παρ. 
11α του άρθρου 80 του Ν. 4009/2011 (ΦΕΚ 195/τ. Α') όπως 
τροποποιήθηκε και ισχύει. 

Άρθρο 11 

Κόστος Λειτουργίας 

Σύμφωνα με το άρθρο 8 του Ν. 3685/2008 (ΦΕΚ 148/ τ. Α') 
το 65% του ετήσιου συνολικού κόστους λειτουργίας του 
ΔΠΜΣ αφορά στις λειτουργικές δαπάνες και ανέρχεται 
στο ποσό των 232.050 € και αναλύεται σε κατηγορίες 
δαπανών ως εξής: 


Α/Α 

Κατηγορίες Δαπάνης 

Ποσά (€) 

1 . 

Αμοιβές - αποζημιώσεις διδακτικού, 
τεχνικού και διοικητικού προσωπικού 

170.000 

2. 

Εξοπλισμός 

10.000 

3. 

Αναλώσιμα 

8.000 

4. 

Μετακινήσεις 

12.000 

5. 

Υποτροφίες 

15.000 

6. 

Έξοδα δημοσιότητας 

10.000 

7. 

Λοιπά έξοδα 

7.050 


ΣΥΝΟΛΟ 

232.050 


Το ανωτέρω κόστος λειτουργίας του ΔΠΜΣ θα καλυφθεί 
από δίδακτρα των μεταπτυχιακών φοιτητών καθώς και 
άλλες πηγές, όπως, δωρεές, χορηγίες κ.λπ. 


Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, 
θα ρυθμίζονται από τον Κανονισμό Μεταπτυχιακών Σπου¬ 
δών, καθώς και από τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιουνίου 2015 
Ο Πρύτανης 

ΝΙΚΟΛΑΟΣ ΓΕΩΡΓΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.ΔΔ.3/2.1/1543 (3) 

Ίδρυση εργαστηρίου με την επωνυμία «Εργαστήριο Τη¬ 
λεπικοινωνιών, Δικτύων και Κατανεμημένων Συστη¬ 
μάτων στο τμήμα Μηχανικών Πληροφορικής Τ.Ε. της 
Σχολής Τεχνολογικών Εφαρμογών του ΤΕΙ Δυτικής 
Μακεδονίας». 

Ο ΠΡΟΕΔΡΟΣ 

ΤΟΥ ΤΕΙ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,2,3 και 4 του Ν. 3794/2009 
«Ρύθμιση θεμάτων του πανεπιστημιακού και τεχνολογικού 
τομέα της ανώτατης εκπαίδευσης και άλλες διατάξεις» 
(Α' 156) όπως τροποποιήθηκε και ισχύει. 

2. Τις διατάξεις του άρθρου 80 παρ. 24 του Ν. 4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών ιδρυ¬ 
μάτων», όπως αυτή προστέθηκε με το άρθρο 96 του Ν. 
4310/2014 (ΦΕΚ 258/Α78-12-2014) «Ερευνα, Τεχνολογική 
Ανάπτυξη και Καινοτομία και άλλες διατάξεις». 

3. Τις διατάξεις των άρθρων 5 παρ. α και γ, 80 παρ. 22α 
και 81 παρ. 3 του Ν. 4009/2011 «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανώτατων εκπαιδευτικών ιδρυμάτων». 

4. Την υπ’ αριθμ. 6/11-5-2015 θέμα 6ο απόφαση της Κο¬ 
σμητείας (Διεύθυνσης) Σχολής Τεχνολογικών Εφαρμογών 
(ΣΤΕΦ) του ΤΕΙ Δυτικής Μακεδονίας. 

5. Την υπ’ αριθμ. 12/14-5-2014 θέμα 11ο απόφαση της 
Συγκλήτου του ΤΕΙ Δυτικής Μακεδονίας. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
και του προϋπολογισμού του ΤΕΙ Δυτικής Μακεδονίας, 
αποφασίζει: 

Εγκρίνει την ίδρυση «Εργαστήριο Τηλεπικοινωνιών, Δι¬ 
κτύων και Κατανεμημένων Συστημάτων» στο Τμήμα Μη¬ 
χανικών Πληροφορικής Τ.Ε. του ΤΕΙ Δυτικής Μακεδονίας: 

Αρθρο 1 
Ίδρυση 

Ιδρύεται στο Τμήμα Μηχανικών Πληροφορικής Τ.Ε. της 
Σχολής Τεχνολογικών Εφαρμογών του ΤΕΙ Δυτικής Μα¬ 
κεδονίας το Εργαστήριο Τηλεπικοινωνιών, Δικτύων και 
Κατανεμημένων Συστημάτων, που καλύπτει τις ερευνητι¬ 
κές και διδακτικές ανάγκες στο γνωστικό αντικείμενο των 
Τηλεπικοινωνιών, των Δικτύων και των Κατανεμημένων 
Συστημάτων σε γενικά και ειδικά θέματα συναφή με τα 
διδακτικά και ερευνητικά αντικείμενα του. 

Οι υπηρεσίες που θα παρέχει το εργαστήριο είναι: 

1. Η λειτουργία Ακαδημίας Δικτύωσης Οίεοο (Οίεοο 
ΝΘίννοΓίύης Αοαάοπιγ) που καλύπτει την ύλη για την από¬ 
κτηση της πιστοποίησης Οίεοο ΟβΓίίίίθά ΝβΙννοιΨ Αεεοοίαίθ 
- ΟΟΝΑ ΕχρΙοΓθίίοη. 

2. Η διενέργεια αξιόπιστων μετρήσεων ηλεκτρομαγνη- 
τικής ακτινοβολίας εφαρμόζοντας Σύστημα Ποιότητας 
σύμφωνα με το πρότυπο ΙδΟ/ΙΕΟ 17025:2005. 

3. Η σχεδίαση και ανάπτυξη σταθερών και κινητών δι¬ 
αδικτυακών εφαρμογών 

4. Η σχεδίαση, αξιολόγηση, ανάλυση επίδοσης, βελτι¬ 
στοποίηση και διαχείριση δικτύων (ΙΡ, ΑΤΜ, 802.11, 802.16, 
Ι.ΤΕ, 03Μ, ΜΑΝΕΤ, δβηεοΓ Νβίννοιίο) 

5. Η ενσωμάτωση μηχανισμών παροχής ποιότητας υπη¬ 
ρεσίας (ΩυαΙίΐγ οί δθΓνίοα - Ωοδ) και ποιότητας εμπειρίας 
(ΩυαΙίίγ οί Εχρβπαηοθ - ΩοΕ) σε δίκτυα. 

6. Ω έλεγχος πόρων και διαχείριση κίνησης σε ενσύρ¬ 
ματα και ασύρματα δίκτυα. 


7. Η ανάλυση και αξιολόγηση νέων τεχνολογιών και 
πρωτοκόλλων (ΙπίθΙΙίρβηί ΜοάίΙβ Αραπίε, ΙΡν6, ΜοόΙΙβ ΙΡ, 
ΜΡΙ_3, ΜΙΗ). 

8. Η δυναμική αναδιάρθρωση δικτύων (ΓβοοπίίουΓαάΙθ 
πθίννοιΈε). 

9. Η διαχείριση κατανάλωσης ενέργειας δικτύων. 

10. Η σχεδίαση και υποστήριξη προηγμένων υπηρεσιών 
σε περιβάλλοντα κατανεμημένης υπολογιστικής ικανό¬ 
τητας, υπολογιστικών νεφών - ΩΙουά Ωοπρυΐιης), κινητής 
και διάχυτης υπολογιστικότητας (ΜοόίΙο βηά ΡθΓναείνα 
οοηπρυϋης)). 

11. Η προσαρμογή υπηρεσιών και εφαρμογών σε ετερο¬ 
γενείς δικτυακές υποδομές (αάαρΐίνα, οοπίοχΐ-ανναΓθ από 
Ώοδ/ΩοΕ-ανναΓθ αρρίίοαΐίοπε). 

12. Η σχεδίαση, αξιολόγηση, ανάλυση επίδοσης, βελτι¬ 
στοποίηση και διαχείριση ψηφιακών και ενσωματωμένων 
συστημάτων μεγάλης και πολύ μεγάλης κλίμακας 

13. Η σχεδίαση και ανάπτυξη διατάξεων προγραμματισ¬ 
μένης λογικής (ΡΡΩΑε) και ολοκληρωμένων συστημάτων 
μεγάλης κλίμακας (νΐ_3Ι ΑδΙΩε). 

14. Η χρήση και ανάπτυξη ειδικού λογισμικού αυτομα¬ 
τοποιημένης σχεδίασης ψηφιακών συστημάτων (Ε-ΩΑΩ, 
ΕΙβοίΓοηίο ϋθείρη Αυΐοππαϋοη). 

Άρθρο 2 
Σκοπός 

Το εργαστήριο έχει σκοπό: 

1. Την κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο του Τμήματος 
Μηχανικών Πληροφορικής Τ.Ε. καθώς και άλλων τμημάτων 
του ΤΕΙ Δυτικής Μακεδονίας, σε θέματα που εμπίπτουν 
στα γνωστικά αντικείμενα του Εργαστηρίου. 

2. Τη διεξαγωγή έρευνας σε θέματα συναφή με τα δι¬ 
δακτικά και ερευνητικά αντικείμενα του. 

3. Την ανάπτυξη νέων ερευνητικών προγραμμάτων 
καθώς και προγραμμάτων διδασκαλίας και έρευνας για 
μεταπτυχιακούς φοιτητές σχετικών με τη φύση του ερ¬ 
γαστηρίου πεδίων, ιδιαιτέρως στα πλαίσια διατμηματικών 
- διαπανεπιστημιακών προγραμμάτων. 

4. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν και αλληλοσυμπλη- 
ρώνονται με εκείνους του εργαστηρίου. 

5. Τη δημιουργία των κατάλληλων προϋποθέσεων για 
συμμετοχή προπτυχιακών και μεταπτυχιακών φοιτητών 
σε ερευνητικά προγράμματα του εργαστηρίου με σκοπό 
την θεωρητική και πρακτική εξειδίκευση τους. 

6. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων ανα¬ 
γνωρισμένων επιστημόνων. 

7. Την παροχή υπηρεσιών σε ιδιώτες κατά τα προβλεπό- 
μενα στο Π.Δ. 159/1984 «Προϋποθέσεις παροχής υπηρεσιών 
από τα Πανεπιστημιακά εργαστήρια σε ιδιώτες και κάθε 
νομικής μορφής οργανισμούς» (Α' 53). 

8. Τη συνεργασία και την υποστήριξη εκτελουμένων 
έργων από δημόσιες υπηρεσίες, Ωργανισμούς Τοπικής Αυ¬ 
τοδιοίκησης και λοιπούς κοινωνικούς και επιστημονικούς 
φορείς και κοινωφελή ιδρύματα με γνώμονα τη συμβολή 
του εργαστηρίου στη μελέτη και διερεύνηση προβλημά¬ 
των που σχετίζονται με τα γνωστικά του αντικείμενα. 

9. Τη δημιουργία ειδικής βιβλιοθήκης σε θέματα σχετικά 
με τα διδακτικά και ερευνητικά αντικείμενα του. 

Άρθρο 3 
Προσωπικό 

Το Εργαστήριο στελεχώνεται από μέλη του Εκπαιδευ¬ 
τικού Προσωπικού (Ε.Π.) του Τμήματος Μηχανικών Πλη¬ 
ροφορικής Τ.Ε., που κατέχουν θέσεις των οποίων το γνω¬ 
στικό αντικείμενο εμπίπτει στα διδακτικά και ερευνητικά 
ενδιαφέροντα του εργαστηρίου, από μέλη του Ειδικού 
Διδακτικού Προσωπικού (Ε.ΔΙ.Π.) και του Ειδικού Τεχνικού 
Εργαστηριακού Προσωπικού (Ε.Τ.Ε.Π.), καθώς και από μέλη 
του λοιπού επιστημονικού και διοικητικού προσωπικού που 
τοποθετούνται στο εργαστήριο σύμφωνα με τις κείμενες 
διατάξεις. Συνεργαζόμενοι ερευνητές με το Εργαστήριο 
μπορεί να είναι μέλη ΔΕΠ και ΕΠ άλλων τμημάτων του 
ΤΕΙ Δυτικής Μακεδονίας, καθώς και άλλων Ιδρυμάτων της 
ημεδαπής και της αλλοδαπής. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος Εκπαιδευτι¬ 
κού Προσωπικού (Ε.Π.) του Τμήματος Μηχανικών Πλη¬ 
ροφορικής Τ.Ε. του ΤΕΙ Δυτικής Μακεδονίας, με τη δι¬ 
αδικασία που ορίζουν οι διατάξεις του άρθρου 3 του 
Ν. 3794/2009 (Α' 156). 

2. Ο Διευθυντής του εργαστηρίου ασκεί τις αρμοδιότη¬ 
τες που ορίζονται στο άρθρο 3 του Ν. 3794/2009, μεταξύ 
των οποίων περιλαμβάνονται ο συντονισμός του διδα¬ 
κτικού (προπτυχιακού - μεταπτυχιακού) και ερευνητικού 
έργου του εργαστηρίου, η κατάρτιση και υποβολή στη 
Γενική Συνέλευση του Τμήματος του ετήσιου προγράμ¬ 
ματος λειτουργίας του εργαστηρίου, η μέριμνα για την 
τήρηση, τη στελέχωση, την οικονομική διαχείριση και την 
κατανομή των χώρων του εργαστηρίου, η εισήγηση στη 
Γενική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

1. Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό λειτουργίας του ΤΕΙ 
Δυτ. Μακεδονίας και σε χώρους που παραχωρούνται σ’ 
αυτό για την εγκατάσταση των οργάνων και του λοιπού 
τεχνικού εξοπλισμού που είναι αναγκαίος για τη διενέρ¬ 
γεια των εργαστηριακών ασκήσεων και των ερευνητικών 
προγραμμάτων. Στον χώρο εγκατάστασης τοποθετείται 
πινακίδα με τον τίτλο του εργαστηρίου. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στο πλαί¬ 
σιο ερευνητικού προγράμματος ή άλλου έργου, που έχει 
αποφασιστεί και καθορίζει την προτεραιότητα στη χρη¬ 
σιμοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομέ¬ 
νων (προσωπικού, φοιτητών, επισκεπτών) στους χώρους, 
καθώς και την προστασία των οργάνων και εγκαταστά¬ 
σεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και 
εξουσιοδότηση από τον διευθυντή αυτού. Κινητά όργανα 
και σκεύη, τα οποία παραδίδονται για τη διεξαγωγή ερ¬ 
γασιών, επιστρέφονται μετά τη χρησιμοποίηση τους στην 
κατάσταση που είχαν παραδοθεί. 


Άρθρο 6 

Έσοδα και Πόροι του Εργαστηρίου 

Η λειτουργία του εργαστηρίου θα γίνεται από ιδίους 
πόρους οι οποίοι θα προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών αποτελεσμάτων καθώς και 
επιστημονικών εφαρμογών-συστημάτων. 

γ. Την παροχή υπηρεσιών σύμφωνα με το άρθρο 3, παρ. 
3, του Π.Δ. 159/1984. 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
Νομικά ή Φυσικά Πρόσωπα. 

ε. Τ ις κληρονομιές, τις δωρεές και τις κληροδοσίες που 
καταλείπονται στο ΤΕΙ Δυτικής Μακεδονίας για τους σκο¬ 
πούς του εργαστηρίου και 

στ. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχόμενων εγγράφων. Με απόφαση του διευθυντή μπο¬ 
ρεί να τηρείται και κάθε άλλο βιβλίο ή στοιχείο που προ 
βλέπεται από ειδικές διατάξεις ή κρίνεται απαραίτητο. 

Άρθρο 8 

Τίτλος - Σφραγίδα 

1. Ο τίτλος του Εργαστηρίου είναι: «ΕΡΓΑΣΤΗΡΙΟ ΤΗ¬ 
ΛΕΠΙΚΟΙΝΩΝΙΩΝ, ΔΙΚΤΥΩΝ ΚΑΙ ΚΑΤΑΝΕΜΗΜΕΝΩΝ ΣΥΣ¬ 
ΤΗΜΑΤΩΝ». Αυτός ο τίτλος, καθώς και τα στοιχεία του 
Διευθυντή του Εργαστηρίου αναγράφονται στους χώρους 
που είναι εγκατεστημένο και δραστηριοποιείται το Ερ¬ 
γαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτερικό 
κύκλο «ΤΕΙ ΔΥΤΙΚΗΣ ΜΑΚΕΔΟΝΙΑΣ» και στον εσωτερικό 
«ΕΡΓΑΣΤΗΡΙΟ ΤΗΛΕΠΙΚΟΙΝΩΝΙΩΝ, ΔΙΚΤΥΩΝ ΚΑΙ ΚΑΤΑ¬ 
ΝΕΜΗΜΕΝΩΝ ΣΥΣΤΗΜΑΤΩΝ» και έχει ως έμβλημα στα 
έγγραφα του το αντίστοιχο του ΤΕΙ Δυτικής Μακεδονίας 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσση 
αλληλογραφία του και τα έγγραφά του. 

Άρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 4 Ιουνίου 2015 
Ο Πρόεδρος 

ΝΙΚΟΛΑΟΣ ΑΣΗΜΟΠΟΥΛΟΣ 

Αριθμ. 2637/1271/8.6.2015 (4) 

Τροποποίησις του από 18.7.1991 Κανονισμού του εκκλησι¬ 
αστικού Ιδρύματος της Ιερός Μητροπόλεως Πειραιώς 
με την επωνυμία «Ίδρυμα Προστασίας Νεότητος Άγι¬ 
ος Γεώργιος - Άγιος Πολύκαρπος». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. τα άρθρα 1 παρ. 4,29 παρ. 2 του Ν. 590/1977 «Περί του 
Καταστατικού Χάρτου της Εκκλησίας της Ελλάδος» (Φ.Ε.Κ. 
Α' 146/1977), όπως έχουν τροποποιηθεί με το άρθρο 68 
παρ. 1 του Ν. 4235/2014 (ΦΕΚ Α' 32/11.2.2014), 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και τους 
Νόμους του Κράτους, 

3. τας υφισταμένας κοινωνικός, πνευματικός και εκπαι¬ 
δευτικός ανάγκας του ποιμνίου της Ιερός Μητροπόλεως 
Πειραιώς, 

4. την υπ’ αριθμ. πρωτ. 617/29.5.2015 εισήγησιν του Σεβ. 
Μητροπολίτου Πειραιώς Σεραφείμ, 

5. την από 5.6.2015 απόφασιν της Διαρκούς Ιερός Συνό¬ 
δου, τροποποιεί τον Κανονισμόν του εκκλησιαστικού Ιδρύ¬ 
ματος της Ιερός Μητροπόλεως Πειραιώς με την επωνυμία 
«Ίδρυμα Προστασίας Νεότητος «Αγιος Γ εώργιος - Άγιος 
Πολύκαρπος» (ΦΕΚ 725/Β'/1991), ώς εξής: 

Αρθρο 1 

1. Το άρθρο 4 του Κανονισμού του εκκλησιαστικού Ιδρύ¬ 
ματος της Ιερός Μητροπόλεως Πειραιώς με την επωνυμία 
«Ίδρυμα Προστασίας Νεότητος «Αγιος Γ εώργιος - Άγιος 
Πολύκαρπος» (ΦΕΚ 725/Β'/1991) αντικαθίσταται ως ακο¬ 
λούθως: 

«Άρθρο 4 

Οργάνωση και Διοίκηση 

α. Το Ίδρυμα προστασίας Νεότητος διοικείται από τρι¬ 
μελές Διοικητικό Συμβούλιο, που αποτελείται από μέλη 
λαϊκά, άνδρες ή γυναίκες, που όλα διορίζονται η παύονται 
με απόφαση του Σεβ. Μητροπολίτου Πειραιώς, ένα δε εξ 
αυτών ορίζεται με την απόφαση του διορισμού του ως 
Πρόεδρος. 

β. Η θητεία των Μελών είναι τριετής και μπορούν να 
επαναδιορισθούν. Το αξίωμά τους είναι τιμητικό και άμι¬ 
σθο. Ο Σεβ. Μητροπολίτης Πειραιώς μπορεί να ανακαλεί 
και αντικαθιστά τα μέλη της διοικήσεως οποτεδήποτε 
κατά την ελεύθερη αυτού κρίση. 

γ. Σε περίπτωση που κάποιο Μέλος αποχωρεί για οποια¬ 
δήποτε αιτία, αντικαθίσταται με απόφαση του Σεβ. Μη¬ 
τροπολίτου Πειραιώς. Η θητεία του μέλους αυτού διαρκεί 
μέχρι το τέλος της θητείας των υπολοίπων Μελών.» 

2. Το άρθρο 5 του ως άνω Κανονισμού αντικαθίσταται 
ως ακολούθως: 

«Άρθρο 5 

α. Το Διοικητικό Συμβούλιο συνεδριάζει τακτικά κάθε 
δίμηνο και έκτακτα μετά από πρόσκληση του Προέδρου. 
Για την ύπαρξη της απαρτίας πρέπει να παρευρίσκονται 


ο Πρόεδρος και ένα τουλάχιστον από τα Μέλη του Διοι¬ 
κητικού Συμβουλίου. 

β. Το Διοικητικό Συμβούλιο αποφασίζει με σχετική πλειο- 
ψηφία των παρόντων μελών, ενώ σε περίπτωση ισοψηφίας 
υπερισχύει η ψήφος του Προέδρου.» 

3. Το άρθρο 7 του ως άνω Κανονισμού αντικαθίσταται 
ως ακολούθως: 

«Άρθρο 7 
Εκπροσώπηση 

Το Ίδρυμα Προστασίας Νεότητος, σε όλες τις έννομες 
σχέσεις του έναντι οποιοσδήποτε Αρχής, των Δικαστηρί¬ 
ων, των φυσικών ή νομικών προσώπων δημοσίου ή ιδιωτι¬ 
κού δικαίου, εκπροσωπείται από τον Πρόεδρό του η Μέλος 
του Διοικητικού Συμβουλίου, ειδικά εξουσιοδοτημένου για 
τον σκοπό αυτό.» 

4. Το άρθρο 8 του ως άνω Κανονισμού αντικαθίσταται 
ως ακολούθως: 

«Άρθρο 8 

Αρμοδιότητες Προέδρου 

α. Ο Πρόεδρος, εκτός από τις αρμοδιότητες που ανα¬ 
φέρθηκαν ήδη, καθορίζει τις εργασίες του Διοικητικού 
Συμβουλίου, ασκεί την εποπτεία σε όλους τους τομείς 
δραστηριότητος του Ιδρύματος και επιλύει τις αναφυόμε- 
νες διαφορές των Μελών του Συμβουλίου και των τομέων. 

β. Αναθέτει τη διενέργεια ελέγχου των τομέων δρα¬ 
στηριότητος σε ειδικά για τον σκοπό αυτό πρόσωπα.» 

5. Το άρθρο 17 του ως άνω Κανονισμού αντικαθίσταται 
ως ακολούθως: 

«Άρθρο 17 

ΤοΊδρυμα καταργείται με απόφαση του Μητροπολίτου 
Πειραιώς όταν δεν εκπληρώνει τις προϋποθέσεις ιδρύσε- 
ώς του η τους σκοπούς του παρόντος κανονισμού. 

Μετά την τυχόν κατάργηση του Ιδρύματος, η κινητή και 
ακίνητη περιουσία του περιέρχεται στην Ιερά Μητρόπολη 
Πειραιώς.» 

Άρθρο 2 

1. Ο παρών κανονισμός ισχύει από την ημέρα δημοσιεύ- 
σεώς του δια της Εφημερίδος της Κυβερνήσεως. 

2. Όπου στα άρθρα του ως άνω Κανονισμού (ΦΕΚ 725/ 
Β'/9.9.1991, όπως τροποποιήθηκε δια του από 10.3.2011 
Κανονισμού, (ΦΕΚ 502/Β'/1.4.2011), γίνεται αναφορά στον 
Σεβ. Πρόεδρο του Ιδρύματος, εφ’ εξής θα νοείται ο διο¬ 
ριζόμενος με απόφαση του Σεβ. Μητροπολίτη Πειραιώς 
Πρόεδρος του Διοικητικού Συμβουλίου του Ιδρύματος, 
κατά τα ανωτέρω. 

3. Η τροποποίηση του Κανονισμού του Ιδρύματος, διά 
της παρούσης αποφάσεως, δεν προκαλεί δαπάνη σε βά¬ 
ρος της Ιεράς Μητροπόλεως Πειραιώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

